CELEX: 32021R2263
Language: hu
Date: 2021-12-17 00:00:00
Title: A Bizottság (EU) 2021/2263 végrehajtási rendelete (2021. december 17.) az (EU) 2016/323 végrehajtási rendeletnek az alkoholtartalmú italok független kisüzemi termelői számára kiállított tanúsítvány kódja tekintetében történő módosításáról

2021.12.20.   
               
               
                  HU
               
               
                  Az Európai Unió Hivatalos Lapja
               
               
                  L 455/20
               
            
         A BIZOTTSÁG (EU) 2021/2263 VÉGREHAJTÁSI RENDELETE
         (2021. december 17.)
         az (EU) 2016/323 végrehajtási rendeletnek az alkoholtartalmú italok független kisüzemi termelői számára kiállított tanúsítvány kódja tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a jövedéki adók területén való közigazgatási együttműködésről és a 2073/2004/EK rendelet hatályon kívül helyezéséről szóló, 2012. május 2-i 389/2012/EU tanácsi rendeletre (1) és különösen annak 9. cikke (2) bekezdésére, 15. cikke (5) bekezdésére és 16. cikke (3) bekezdésére,
         mivel:
         
                     (1)
                  
                  
                     Az (EU) 2021/2266 bizottsági végrehajtási rendelet (2) meghatározza a 92/83/EGK tanácsi irányelv (3) 23a. cikkének (1) bekezdésében említett azon tanúsítvány űrlapját, amelyet a tagállamoknak az alkoholtartalmú italok független kisüzemi termelői számára rendelkezésre kell bocsátaniuk. Az említett rendelet megállapítja továbbá, hogy a szóban forgó termelőknek milyen hivatkozásokat kell megadniuk az alkoholtartalmú italok 2008/118/EK tanácsi irányelv (4) IV. és V. fejezete szerinti szállításához szükséges adminisztratív okmányban.
                  
               
                     (2)
                  
                  
                     A jövedéki termékek jövedékiadó-felfüggesztéssel történő szállítása során használt elektronikus üzenetek szerkezetét és tartalmát a 684/2009/EK bizottsági rendelet (5) I. melléklete határozza meg. Az említett melléklet meghatározza továbbá azokat az elemeket, amelyek a szóban forgó elektronikus üzenetekben bizonyos adatelemek kitöltéséhez szükségesek, beleértve az adminisztratív okmány 18. e rovatában szereplő dokumentumtípust is, amennyiben az (EU) 2016/323 bizottsági végrehajtási rendelet (6) II. mellékletének 15. kódlistájában feltüntetett dokumentumtípus-kódot meg kell adni.
                  
               
                     (3)
                  
                  
                     Annak érdekében, hogy az alkoholtartalmú italok szállításához szükséges adminisztratív okmányban azonosítani lehessen az alkoholtartalmú italok független kisüzemi termelőinek tanúsítványát, célszerű az (EU) 2016/323 végrehajtási rendelet II. mellékletében foglalt 15. kódlistát kiegészíteni az (EU) 2021/2266 végrehajtási rendeletben említett tanúsítvány egyedi kódjával és leírásával.
                  
               
                     (4)
                  
                  
                     Az (EU) 2016/323 végrehajtási rendeletet ezért ennek megfelelően módosítani kell.
                  
               
                     (5)
                  
                  
                     E rendelet alkalmazásának kezdőnapját 2022. január 1-jére kell halasztani annak érdekében, hogy az összhangba kerüljön az (EU) 2020/1151 tanácsi irányelv (7) átültetése érdekében hozott nemzeti intézkedések alkalmazásával.
                  
               
                     (6)
                  
                  
                     Az e rendeletben előírt intézkedések összhangban vannak a Jövedékiadó-bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2016/323 végrehajtási rendelet II. mellékletében foglalt 15. kódlista a következő sorral egészül ki:
            
               
                           „19
                        
                        
                           Tanúsítvány alkoholtartalmú italok független kisüzemi termelői számára”.
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 121., 2012.5.8., 1. o.
         
         
            (2)  A Bizottság (EU) 2021/2266 végrehajtási rendelete (2021. december 17.) a 92/83/EGK tanácsi irányelvnek az alkoholtartalmú italok független kisüzemi termelőinek a jövedéki adó szempontjából történő tanúsítása és öntanúsítása tekintetében történő alkalmazására vonatkozó szabályok megállapításáról (lásd e Hivatalos Lap 26. oldalát).
         
            (3)  A Tanács 92/83/EGK irányelve (1992. október 19.) az alkohol és az alkoholtartalmú italok jövedéki adója szerkezetének összehangolásáról (HL L 316., 1992.10.31., 21. o.).
         
            (4)  A Tanács 2008/118/EK irányelve (2008. december 16.) a jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről (HL L 9., 2009.1.14., 12. o.).
         
            (5)  A Bizottság 684/2009/EK rendelete (2009. július 24.) a 2008/118/EK tanácsi irányelvnek a jövedéki termékek jövedékiadó-felfüggesztéssel történő szállításához kapcsolódó számítógépes eljárások tekintetében történő végrehajtásáról (HL L 197., 2009.7.29., 24. o.).
         
            (6)  A Bizottság (EU) 2016/323 végrehajtási rendelete (2016. február 24.) a 389/2012/EU tanácsi rendelet szerinti, a jövedékiadó-felfüggesztés alá eső termékekkel kapcsolatos, tagállamok közötti együttműködés és információcsere részletes szabályainak megállapításáról (HL L 66., 2016.3.11., 1. o.).
         
            (7)  A Tanács (EU) 2020/1151 irányelve (2020. július 29.) az alkohol és az alkoholtartalmú italok jövedéki adója szerkezetének összehangolásáról szóló 92/83/EGK irányelv módosításáról (HL L 256., 2020.8.5., 1. o.).